CELEX: 62014CN0399
Language: el
Date: 2014-08-18 00:00:00
Title: Υπόθεση C-399/14: Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 18 Αυγούστου 2014 — Grüne Liga Sachsen e.V. κ.λπ. κατά Freistaat Sachsen

15.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 448/2
            
         Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 18 Αυγούστου 2014 — Grüne Liga Sachsen e.V. κ.λπ. κατά Freistaat Sachsen
   (Υπόθεση C-399/14)
   (2014/C 448/02)
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   
      Προσφεύγουσα: Grüne Liga Sachsen e.V. κ.λπ.
   
      Καθού: Freistaat Sachsen
   
      Προσεπικληθείσα: Landeshauptstadt Dresden
   
      Παριστάμενος: Vertreter des Bundesinteresses beim Bundesverwaltungsgericht
   
      Προδικαστικά ερωτήματα
   
   
               1)
            
            
               Έχει το άρθρο 6, παράγραφος 2, της οδηγίας 92/43/ΕΟΚ (1) του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (στο εξής: οδηγία περί οικοτόπων), την έννοια ότι ένα έργο κατασκευής γέφυρας, το οποίο εγκρίθηκε προτού ο οικείος τόπος περιληφθεί στον κατάλογο των τόπων κοινοτικής σημασίας και το οποίο δεν εξυπηρετεί άμεσα τη διαχείριση του τόπου, πρέπει να υποβληθεί πριν από την εκτέλεσή του σε επανεξέταση των επιπτώσεών του, αν ο τόπος περιελήφθη στον κατάλογο μετά τη χορήγηση της αδείας αλλά πριν από την έναρξη της εκτελέσεως, πριν δε από τη χορήγηση της αδείας είχε πραγματοποιηθεί μόνον αξιολόγηση των κινδύνων/προκαταρκτική εξέταση;
            
         
               2)
            
            
               Σε περίπτωση καταφατικής απαντήσεως στο ερώτημα 1:
               Πρέπει η εθνική αρχή να τηρήσει κατά τη μεταγενέστερη επανεξέταση τις διατάξεις του άρθρου 6, παράγραφοι 3 και 4, της οδηγίας περί οικοτόπων, αν, κατά την προηγηθείσα της χορηγήσεως της αδείας αξιολόγηση κινδύνων/προκαταρκτική εξέταση, τις εφάρμοσε προληπτικώς;
            
         
               3)
            
            
               Σε περίπτωση καταφατικής απαντήσεως στο ερώτημα 1 και αρνητικής απαντήσεως στο ερώτημα 2:
               Ποιες απαιτήσεις πρέπει να τίθενται σύμφωνα με το άρθρο 6, παράγραφος 2, της οδηγίας περί οικοτόπων για τη μεταγενέστερη επανεξέταση αδείας που χορηγήθηκε για ένα έργο και ποιο χρονικό σημείο πρέπει να αφορά η επανεξέταση;
            
         
               4)
            
            
               Πρέπει στο πλαίσιο συμπληρωματικής διαδικασίας, η οποία αποσκοπεί στη θεραπεία διαπιστωθέντος σφάλματος μεταγενέστερης επανεξετάσεως κατά το άρθρο 6, παράγραφος 2, της οδηγίας περί οικοτόπων ή εκτιμήσεως των επιπτώσεων κατά το άρθρο 6, παράγραφος 3, της οδηγίας περί οικοτόπων, να ληφθεί υπόψη με κατάλληλες τροποποιήσεις των απαιτήσεων της εκτιμήσεως το γεγονός ότι το κατασκευαστικό έργο ενδεχομένως αναγέρθηκε και τέθηκε σε λειτουργία επειδή η διάταξη περί εγκρίσεως σχεδίου ήταν άμεσα εκτελεστή και η διαδικασία λήψεως προσωρινών μέτρων απέβη ανεπιτυχής και τελεσίδικη; Ισχύει αυτό οπωσδήποτε για μια εκ των υστέρων αναγκαία εκτίμηση των εναλλακτικών λύσεων στο πλαίσιο αποφάσεως σύμφωνα με το άρθρο 6, παράγραφος 4, της οδηγίας περί οικοτόπων;
            
         
      (1)  ΕΕ L 206, σ. 7.